Babelscape/SREDFM huggingface dataset:
Θεοδώρα Παλαιολογίνα Συναδηνή

Η Θεοδώρα Παλαιολογίνα Συναδηνή ήταν βυζαντινή πριγκίπισσα του 13ου αιώνα.

Ήταν κόρη του καίσαρα και σεβαστοκράτορα Κωνσταντίνου Παλαιολόγου αδελφού του αυτοκράτορα Μιχαήλ Η΄ και της Ειρήνης Βράναινας. Τόσο ο πατέρας της όσο και η μητέρα της πέθαναν όταν ήταν νέα και είχαν αποσυρθεί σε μονές, έτσι μεγάλωσε κάτω από την κηδεμονία του θείου της αυτοκράτορα Μιχαήλ Η΄. Ο Μιχαήλ πάντρεψε την Θεοδώρα με έναν βυζαντινό ευγενή τον Ιωάννη Δούκα Άγγελο Συναδηνό, με τον οποίο απέκτησαν τέσσερα παιδιά:
* τον Ιωάννη Συναδηνό Παλαιολόγο}, μέγα κοντόσταυλο. Παντρεύτηκε την Θωμαΐς Κομνηνή Δούκαινα Λασκαρίνα Καντακουζηνή Συναδηνή Παλαιολογίνα.
* την Ευφροσύνη , η οποία ταγμένη από μικρή σε μονή, έγινε μοναχή και ήταν ιδρύτρια της μονής Βεβαίας Ελπίδος μαζί με τη μητέρα της.
* την Μια κόρη άγνωστης ονομασίας, προτάθηκε για σύζυγος του Βούλγαρου τσάρου Θεόδωρου Σβετοσλάβ .
* τον Θεόδωρο Συναδηνό Παλαιολόγο, πρωτοστράτορ, έπαιξε ηγετικό ρόλο στους εμφύλιους πολέμους κατά το πρώτο μισό του δέκατου τέταρτου αιώνα . Παντρεύτηκε την Ευδοξία Δούκαινα Μουζάκαινα.

Η Θεοδώρα λίγο μετά το θάνατο του συζύγου της, αποφάσισε να δημιουργήσει στην Κωνσταντινούπολη το μοναστήρι της Βεβαίας Ελπίδος, φέρνοντας μαζί της την κόρη της Ευφροσύνη. Σε κάποιο σημείο του δέκατου τέταρτου αιώνα, έγραψε το "Τυπικόν της Βεβαίας Ελπίδος" Το ακριβές έτος του θανάτου της είναι άγνωστο, αν και είναι σίγουρα ότι πέθανε τον δέκατο τέταρτο αιώνα.
Ειρήνη Χούμναινα Παλαιολογίνα

Η Ειρήνη Χούμναινα Παλαιολογίνα ήταν βυζαντινή ευγενής στα τέλη του 13ου αρχές 14ου αιώνα.

Η Ειρήνη ήταν κόρη του μεγάλου λογοθέτη και επί του κανικλείου Νικηφόρου Χούμνου. Ο αυτοκράτορας Ανδρόνικος Β΄ τις έκανε συνοικέσιο το 1299 με τον ανιψιό του αυτοκράτορα της Τραπεζούντας Αλέξιο Β΄ Μέγα Κομνηνό αλλά το συνοικέσιο δεν προχώρησε άγνωστο για ποιο λόγο. Μάλιστα για χάρη του συνοικεσίου της είχε δοθεί ο τίτλος της Δεσπότισσας.

Έπειτα ο Ανδρόνικος την πάντρεψε με τον μεγαλύτερο γιο του δεσπότη και κυβερνήτη της Θεσσαλονίκης Ιωάννη Παλαιολόγο. Η επιλογή του Ανδρόνικου της Ειρήνης για νύφη του γιού του προκάλεσε την οργή της συζύγου του Ανδρόνικου Ειρήνης που εγκατέλειψε το παλάτι και πήγε στην Θεσσαλονίκη. Η αυτοκράτορα δεν δεχόταν τον γάμο λόγω του ότι προόριζε τον Κωνσταντίνο για σύζυγο της Ισαβέλλα Βιλλεαρδουίνου πριγκίπισσα της Αχαΐας, ή για γαμπρό με κάποια νύφη από το Δεσποτάτο της Ηπείρου. Ο γάμος έγινε το 1303 αλλά το 1307, χωρίς το ζευγάρι να έχει αποκτήσει παιδιά, η Ειρήνη εκάρη μοναχή με το όνομα "Ευλογία". Αργότερα ίδρυσε τη μονή του Φιλάνθρωπου Χριστού.
Numberblocks

Numberblocks είναι British σειρά κινουμένων σχεδίων που από τον θαλάσσιο βιολόγο και κινηματογραφιστή Joe Elliot for CBeebies. Η σειρά εξιστορεί τις περιπέτειες του ομώνυμου χαρακτήρα και των διάφορων φίλων του στην πλασματική υποβρύχια πόλη του Νάμπερμπλοκς. Η δημοτικότητα της σειράς την μετέτρεψε σε εμπορική δικαιόχρηση, καθώς επίσης και στη σειρά με την υψηλότερη τηλεθέαση που έχει προβληθεί από το CBeebies και την πιο διαδεδομένη παραγωγή της Blue-Zoo Productions. 

Η σειρά έχει παραγάγει πάνω από 60 επεισόδια. Η σειρά έκανε πρεμιέρα στις 23 Ιανουαρίου 2017. Το κινούμενο σχέδιο έχει σχέση με το Alphablocks το οποίο παράγεται από την ίδια εταιρεία. Η εκπομπή διδάσκει στα παιδιά πως να μετρούν και απλή αριθμητική.
Η ελιά

Η ελιά (ισπανικά: El olivo) είναι ισπανική δραματική ταινία του 2016 σε σκηνοθεσία της Ιθίαρ Μπογιαΐν. Ήταν μία από της τρεις ταινίες που είχαν επιλεγεί για την πρόταση της Ισπανίας για την καλύτερη ξενόγλωσση ταινία στα 89α βραβεία Όσκαρ, όμως δεν επελέγη.
2020

"Η παρούσα σελίδα αφορά το έτος 2020" "κατά το Γρηγοριανό Ημερολόγιο."Το έτος 2020 είναι δίσεκτο έτος και άρχισε την ημέρα Τετάρτη κατά το Γρηγοριανό Ημερολόγιο. Είναι το 2020ο έτος της Χριστιανικής Χρονολογίας, η 20ή χρονιά της 3ης χιλιετίας, η 20ή χρόνια του 21ου αιώνα και η 1η χρονιά της δεκαετίας του 2020.

Το 2020 χαρακτηρίστηκε από την πανδημία COVID-19, η οποία οδήγησε κοινωνική και οικονομική καταστροφή, μαζικές αναβολές και ακυρώσεις εκδηλώσεων, παγκόσμια απαγορευτικά (lockdown) και στην μεγαλύτερη οικονομική ύφεση από την παγκόσμια ύφεση της δεκαετίας του '30. 'Εχει επίσης αποκληθεί από το "Geospatial World" ως "η χειρότερη χρονιά σε όρους της κλιματικής αλλαγής" εν μέρει λόγω των μεγάλων περιβαλλοντικών καταστροφών ανά τον κόσμο, όπως οι μεγάλες δασικές πυρκαγιές στην Αυστραλία και στις δυτικές Ηνωμένες Πολιτείες, αλλά και οι τροπικοί κυκλώνες στην Βόρεια Αμερική. Σε έκθεση των Ηνωμένων Εθνών για την αειφόρο ανάπτυξη, που δημοσιεύτηκε τον Δεκέμβριο του 2020, αναφέρεται ότι δεν επιτεύχθηκε κάποιος από τους παγκόσμιους στόχους για την αειφόρο ανάπτυξη το 2020.

Το 2020 ανακηρύχθηκε ως "Διεθνές Έτος για την Υγεία των Φυτών" από τα Ηνωμένα Έθνη και "Έτος της Νοσοκόμας και της Μαίας" από τον ΠΟΥ.

Το 2020 έχει οριστεί ως το Έτος του COVID-19 (Κορονοϊός-Κοροναϊός).
Άαρον Σάρτζεντ

Ο Άαρον Σάρτζεντ (Αγγλικά: Aaron Sargent, 28 Σεπτεμβρίου 1827 - 14 Αυγούστου 1887) ήταν Αμερικανός δημοσιογράφος, δικηγόρος και Ρεπουμπλικάνος πολιτικός που διετέλεσε μέλος της Βουλής των Αντιπροσώπων καθώς και γερουσιαστής της Καλιφόρνια στη Αμερικανική Γερουσία.
Λούσι Αγιούμπ

Η Λούσι Αγιούμπ (Αραβικά: لوسي ايوب‎, Εβραϊκά: לוסי איוב‎; γ. Ιούνιος 1992) είναι Ισραηλινή τηλεοπτική και ραδιοφωνική παρουσιάστρια. Η Αγιούμπ παρουσίασε τον με τους Ασσί Αζάρ, Ερέζ Ταλ και Μπαρ Ρεφαέλι
Τζαλμίνια

Ο Τζάλμα Φεϊτόζα Ντίας (γεννημένος στις 9 Δεκεμβρίου 1970), γνωστός ως Τζαλμίνια, είναι Βραζιλιάνος πρώην ποδοσφαιριστής, ο οποίος αγωνιζόταν ως επιθετικός μέσος.

Διαθέτοντας άνω του μέσου όρου τεχνικές ικανότητες, καθώς, όμως, και προβληματικό χαρακτήρα, αγωνίστηκε, μεταξύ άλλων, με τα χρώματα των Φλαμένγκο και Ντεπορτίβο, ενώ, επίσης, ήταν διεθνής με την Εθνική Βραζιλίας.
Κεντρικό Αρχαιολογικό Συμβούλιο και Συμβούλιο Μουσείων

Το Κεντρικό Αρχαιολογικό Συμβούλιο και Συμβούλιο Μουσείων (ΚΑΣ) είναι θεσμός και παράλληλα το ανώτατο συμβουλευτικό όργανο για όλα τα θέματα που αφορούν στην «"προστασία των Αρχαιοτήτων και εν γένει της Πολιτιστικής Κληρονομιάς"» στην Ελλάδα, που λειτουργεί βάσει του Ν.3028/2002. Τα μέλη που απαρτίζουν το ΚΑΣ «"προέρχονται από τον χώρο της επιστήμης, της εκπαίδευσης, της τέχνης και της αρχαιολογικής έρευνας"». Ο ρόλος του είναι η προστασία των αρχαιοτήτων, η αναστήλωση ΄μνημείων, η ανάδειξη και διαχείριση αρχαιολογικών θέσεων, η κατασκευή και διαχείριση των μουσείων, η εποπτεία των ανασκαφών των κατά τόπους Εφορειών Αρχαιοτήτων και των ξένων αρχαιολογικών σχολών και ινστιτούτων, όπως και ερευνητικών κέντρων που σχετίζονται με την αρχαιολογία
Μάχη της Βρωμοπηγάδας

Η Μάχη της Βρωμοπηγάδας διεξήχθη μεταξύ των Οθωμανών Τούρκων και των Μανιατών το 1770. Η θέση της μάχης ήταν σε μια πεδιάδα ανάμεσα στις πόλεις του Σκουταρίου και του Παρασυρού. Η μάχη τελείωσε με νίκη της ελληνικής πλευράς.
Παλάτι των Τεσσάρων Ανέμων

Το Παλάτι των Τεσσάρων Ανέμων (), επίσης γνωστό ως Παλάτι Τέππερ, είναι ροκοκό αρχιτεκτονικής παλάτι στην πρωτεύουσα της Πολωνίας, Βαρσοβία, επί του αριθμού 38/40 της "ulica Długa" (Μακρά Οδός).
Andante spianato και Μεγάλη Πολωνέζα μπριλάντε

Η Andante spianato και Μεγάλη Πολωνέζα μπριλάντε σε Μι ύφεση μείζονα, Op. 22 είναι σύνθεση του Φρεντερίκ Σοπέν, που γράφτηκε μεταξύ το 1830 και το 1834. Η Μεγάλη Πολωνέζα σε Μι ύφεση μείζονα είναι έργο για πιάνο και ορχήστρα, όμως το 1834, ο Σοπέν πρόσθεσε ένα "andante spianatο" για σόλο πιάνο, σε Σολ μείζονα. Το ολοκληρωμένο έργο, κυκλοφόρησε το 1836 και αφιερώθηκε στη μαντάμ ντ'Εστέ. 

Αν και η σύνθεση προορίζεται για πιάνο και ορχήστρα, πολλές φορές αποδίδεται μόνο με πιάνο. Ο όρος "spianato" είναι η πρώτη και τελευταία φορά που χρησιμοποιήθηκε από τον συνθέτη. Μία μέση εκτέλεση της διαρκεί περίπου 14 λεπτά. Τέλος πρόκειται για ένα από τα πιο απαιτητικά του κομμάτια στο πιάνο. Επίσης, το κομμάτι χρησιμοποιήθηκε και στην ταινία "Ο Πιανίστας" (2002).
Πάτρικ Κουτρόνε

Ο Πάτρικ Κουτρόνε (ιταλικά: "Patrick Cutrone," γενν. στις 3 Ιανουαρίου 1998) είναι Ιταλός επαγγελματίας ποδοσφαιριστής, ο οποίος αγωνίζεται ως επιθετικός για τη Φιορεντίνα, με δανεισμό από τη Γουλβερχάμπτον Γουόντερερς.
Αλεξάντρια Οκάσιο-Κορτέζ

Η Αλεξάντρια Οκάσιο-Κορτέζ ("Alexandria Ocasio-Cortez", 13 Οκτωβρίου 1989), γνωστή και με τα αρχικά ΑΟΚ ("AOC"), είναι Αμερικανίδα πολιτικός και ακτιβίστρια, η οποία υπηρετεί από το 2019, ως Μέλος της Βουλής των Αντιπροσώπων των Ηνωμένων Πολιτειών για την 14η περιφέρεια της Νέας Υόρκης. Η περιφέρεια περιλαμβάνει την ανατολική πλευρά του Μπρονξ και μέρη του βορειοκεντρικού Κουίνς στη Νέα Υόρκη. Είναι μέλος του Δημοκρατικού Κόμματος. 

Στις 26 Ιουνίου 2018, η Οκάσιο-Κορτέζ κέρδισε τις προκριματικές εκλογές της 14ης εκλογικής περιφέρειας για το Δημοκρατικό Κόμμα, νικώντας το επί δέκα χρόνια μέλος του Κογκρέσου και πρόεδρο των Δημοκρατικών στη Βουλή των Αντιπροσώπων, Τζο Κρόουλι, σε μία από τις μεγαλύτερες νίκες στις προκριματικές εκλογές του 2018. Κέρδισε στις γενικές εκλογές της 6ης Νοεμβρίου 2018 τον αντίπαλο από το Ρεπουμπλικανικό Κόμμα, Άντονι Πάππας, και έγινε σε ηλικία 29 ετών η νεότερη γυναίκα που εξελέγη στο Κογκρέσο των Ηνωμένων Πολιτειών.
Μισέλα Πέις

Η Μισέλα Πέις (γ. 25 Ιανουαρίου 2001) είναι Μαλτέζα τραγουδίστρια που νίκησε την πρώτη σεζόν της Μαλτέζικης εκδοχής του The X Factor το 2019. Σαν τρόπαιο για τη νίκη της, εκπροσώπησε την Μάλτα στο Διαγωνισμό Τραγουδιού της Eurovision 2019 στο Τελ Αβίβ του Ισραήλ με το τραγούδι "Chameleon". Το τραγούδι προκρίθηκε στον τελικό, όπου κατέλαβε την 14η θέση.
Γράβος Τρικάλων

Ο Γράβος Τρικάλων είναι οικισμός στον δήμο Πύλης, στο νομό Τρικάλων της περιφέρειας Θεσσαλίας στην Ελλάδα. Βρίσκεται σε υψόμετρο 730 μέτρων. Είναι χωριό του πρώην δήμου Νεράιδας.

Το 2011 είχε πληθυσμό 21 κατοίκων.

Είναι ορεινός οικισμός άνωθεν του Αχελώου και αποτελείται από 6 κατοικίες. Έχει πυκνή βλάστηση.


Κατηγορία:Χωριά του νομού Τρικάλων
Πύργος Τρικάλων

Ο Πύργος Τρικάλων είναι οικισμός στον δήμο Πύλης, στο νομό Τρικάλων της περιφέρειας Θεσσαλίας στην Ελλάδα. Βρίσκεται σε υψόμετρο 860 μέτρων. Βρίσκεται στον πρώην δήμο Μυροφύλλου.

Το 2011 είχε πληθυσμό 35 κατοίκων.

Βρίσκεται σε υψόμετρο 862 μέτρων, στις παρυφές του Αλαμάνου. 


Κατηγορία:Χωριά του νομού Τρικάλων
Γκολφάρι Τρικάλων

Το Γκολφάρι Τρικάλων είναι οικισμός στον δήμο Πύλης, στο νομό Τρικάλων της περιφέρειας Θεσσαλίας στην Ελλάδα. Βρίσκεται σε υψόμετρο 678 μέτρων. Το χωριό ανήκε στον πρώην δήμο Μυροφύλλου (πριν το 2011).

Το 2011 είχε πληθυσμό 91 κατοίκων.

Βρίσκεται άνωθεν του Αχελώου ποταμού και συνορεύει με τον νομό Άρτας. Το χωριό απέχει 97 χιλιόμετρα από τα Τρίκαλα, το κέντρο του νομού.


Κατηγορία:Χωριά του νομού Τρικάλων
Καραβδαίικα Τρικάλων

Τα Καραβδαίικα Τρικάλων είναι οικισμός στον δήμο Πύλης, στο νομό Τρικάλων της περιφέρειας Θεσσαλίας στην Ελλάδα. Βρίσκεται σε υψόμετρο 824 μέτρων.

Το 2011 είχε πληθυσμό 42 κατοίκων.

Ανήκε στον πρώην δήμο Μυροφύλλου.


Κατηγορία:Χωριά του νομού Τρικάλων
Μαρία Παλαιολογίνα Ταρχανειώτισσα

Η Μαρία Παλαιολογίνα Ταρχανειώτισσα, γεννημένη το 1214 ή 1215, ήταν βυζαντινή ευγενής του 13ου αιώνα από την οικογένεια των Παλαιολόγων.

Ήταν κόρη του Ανδρόνικου Παλαιολόγου και της Θεοδώρας Αγγελίνας, αδελφή του αυτοκράτορα Μιχαήλ Η΄. Ήταν κατά της ένωσης των εκκλησιών που προωθούσε ο αδελφός της Μιχαήλ. Ο αδελφός της Μιχαήλ την πάντρεψε με τον Νικηφόρο Ταρχανειώτη μέγα Δομέστικο και από σημαντική οικογένεια ευγενών της Αυτοκρατορίας της Νίκαιας. Ο Γεώργιος Ακροπολίτης στο έργο του «Χρονική Συγγραφή» καταγράφει τον γάμο και εξυμνεί τα προσόντα και τα κατορθώματα του γαμβρού. Η Μαρία με τον Νικηφόρο απέκτησαν έναν γιο, τον Ιωάννη, με καριέρα στρατιωτικού. Πριν το 1266 η Μαρία εκάρη μοναχή με το όνομα Μάρθα.
Νικολά Λεονάρ Σαντί Καρνό

Νικολά Λεονάρ Σαντί Καρνό ( ΔΦΑ: ), 1 Ιουνίου 1796 – 24 Αυγούστου 1832) ήταν Γάλλος στρατιωτικός μηχανικός και φυσικός, συχνά θεωρείται ο «πατέρας της Θερμοδυναμικής». Όπως και ο Κοπέρνικος, δημοσίευσε μόνο ένα βιβλίο, με τον τίτλο: "Σκέψεις επί της κινητήριας δυνάμεως του πυρός" (Παρίσι, 1824), στο οποίο σε ηλικία 27 ετών ασχολήθηκε με την εύρεση της μέγιστης θεωρητικής απόδοσης των θερμικών μηχανών. Το έργο του Carnot δεν έτυχε ιδιαίτερης προσοχής στη διάρκεια της ζωής του. Η εργασία του ανακαλύφθηκε ξανά από Άγγλους επιστήμονες αρκετά χρόνια αργότερα και ο Λόρδος Κέλβιν ήταν εκείνος που αποκάλεσε τον Καρνό πατέρα της θερμοδυναμικής.
Σκαρπάρι Άρτας

Το Σκαρπάρι Άρτας είναι οικισμός στον δήμο Κεντρικών Τζουμέρκων στο νομό Άρτας της περιφέρειας Ηπείρου στην Ελλάδα. Είναι ορεινό χωριό, με υψόμετρο 647 μέτρων και ανώτερο υψόμετρο τα 677.Είναι στα σύνορα με τον νομό Τρικάλων και το τελευταίο χωριό του νομού Άρτας στά Ανατολικά.Στά «πόδια» του χωριού ρέει ο Αχελώος Ποταμός.Άνωθεν του χωριού υψώνονται οι βουνοκορφές Περδικόβρυση 1508μ και Ξέρακας 1491μ.
Συνορέυει με τα Κάψαλα Άρτας την Κορυφή Τρικάλων Νεράιδα Τρικάλων

Το 2011 είχε πληθυσμό 10 κατοίκων.

26 Ιουλίου γιορτάζει η αγία Παρασκευή και κάθε χρόνο γίνεται η θεία λειτουργεία.

Στο ανατολικότερο μέρος του χωριού υψώνεται ο λόφος Μισονήσι που συναντιούνται τα 2 ποτάμια Αχελώος και Γκούρα.


Κατηγορία:Χωριά του νομού Άρτας
Διεθνές Αεροδρόμιο Μάλτας

Το "'Διεθνές Αεροδρόμιο Μάλτας"» (, ) είναι το μοναδικό αεροδρόμιο στη Μάλτα και εξυπηρετεί το σύνολο των νησιών της Μάλτας. Βρίσκεται στο νησί της Μάλτας, νοτιοδυτικά της μαλτέζικης πρωτεύουσας Βαλέτα, στην πόλη Γκούντζα, και καταλαμβάνει τη θέση της πρώην στρατιωτικής βάσης RAF Λούκα. Το αεροδρόμιο έχει έναν ενιαία επιβατικό σταθμό, που είναι πλήρως λειτουργικός από τις 25 Μαρτίου 1992. Αντικατέστησε τον παλιό τερματικό του χωριού Λούκα, το οποίο χρησιμοποιείται σήμερα ως επί το πλείστον για εξυπηρέτηση φορτίου. Το αεροδρόμιο περιλαμβάνει αρκετές εγκαταστάσεις συντήρησης αεροσκαφών, συμπεριλαμβανομένων και εκείνων που λειτουργούν από τη Lufthansa Technik και την SR Technics. Το αεροδρόμιο αποτελεί κεντρικό κόμβο για τις εταιρείες Air Malta και Medavia, ενώ αποτελεί βάση στάθμευσης για αεροσκάφη της Ryanair. Είναι επίσης έδρα για να το τοπικό Κέντρο Ελέγχου Περιοχής. Η διαχείριση του αεροδρομίου ανήκει σε δημόσια εταιρεία περιορισμένης ευθύνης (Malta International Airport plc).
Χρώμα ματιών

μικρογραφία|Χρώμα ματιών- καφέ
Το χρώμα των ματιών είναι ένας πολυγονιδιακός φαινοτυπικός χαρακτήρας που καθορίζεται από δύο διαφορετικούς παράγοντες: τον χρωματισμό της ίριδας του οφθαλμού και την συχνότητα εξάρτησης της σκέδασης του φωτός από το θολό μέσο στο στρώμα της ίριδας. 

Στον άνθρωπο, το χρώμα της ίριδας ποικίλλει από ανοιχτό καφέ έως μαύρο, ανάλογα με τη συγκέντρωση μελανίνης στο χρωματικό επιθήλιο της ίριδας (που βρίσκεται στο πίσω μέρος της), την περιεκτικότητα σε μελανίνη στο στρώμα ίριδας (που βρίσκεται στο μπροστινό μέρος της) και την κυτταρική πυκνότητα του στρώματος. Η εμφάνιση των ανοικτών χρωμάτων ματιών (πράσινο, μπλε και γκρίζο) προκύπτει από τη διάσπαση του φωτός που λέγεται σκέδαση Tyndall. Ένα παρόμοιο φαινόμενο είναι το χρώμα που φαίνεται ο ουρανός μπλε τη μέρα στον ανθρώπινο μάτι τη μέρα και ονομάζεται Μοριακή σκέδαση/ Rayleigh scattering. Έτσι, δεν υπάρχει πραγματικό πράσινο/μπλε/γκρίζο χρώμα στην ανθρώπινη ίριδα ή στο οφθαλμικό υγρό. Το χρώμα των ματιών μπορεί επίσης να αλλάζει σημαντικά ανά περιόδους, και έτσι μπορεί να φαίνονται τα μάτια σε ορισμένους ανθρώπους άλλες φορές πράσινα και άλλες φορές μπλε. 

Το χρώμα ματιών στα πτηνά προκύπτει από την παρουσία χρωστικών, όπως οι πτεριδίνες , τα πουρίνες και τα καροτενοειδή. Οι άνθρωποι και τα άλλα ζώα έχουν πολλές φαινοτυπικές αποκλίσεις στο χρώμα των ματιών. Η γενετική του χρώματος των ματιών είναι περίπλοκη και το χρώμα καθορίζεται από πολλαπλά γονίδια. Μέχρι στιγμής, έχουν συσχετιστεί 15-17 διαφορετικά γονίδια με την κληρονομικότητα των ματιών. Ορισμένα από τα γονίδια των χρωμάτων των ματιών περιλαμβάνουν τα "OCA2" και "HERC2". Η παλαιότερη πεποίθηση ότι το μπλε χρώμα ματιών είναι ένα απλό υπολειπόμενο χαρακτηριστικό έχει βρεθεί ότι δεν είναι πλήρως σωστή. Η γενετική του χρώματος των ματιών είναι τόσο περίπλοκη που μπορεί να συμβεί σχεδόν οποιοσδήποτε συνδυασμός χρωμάτων των ματιών γονέα-παιδιού. Ωστόσο, ο πολυμορφισμός γονιδίου "ΟCΑ2", κοντά στην 5' ρυθμιστική περιοχή του βοηθά να εξηγήσει σε μεγάλο βαθμό την ποικιλία των χρωμάτων ματιών.
Πολ Σάιμον

Ο Πολ Σάιμον ("Paul Simon", 13 Οκτωβρίου 1941) είναι Αμερικανός τραγουδιστής, τραγουδοποιός και ηθοποιός. Η μουσική του καριέρα εκτείνεται σε επτά δεκαετίες με τη φήμη του και την εμπορική επιτυχία να ξεκινούν από το ντουέτο Simon & Garfunkel (αρχικά γνωστό ως Tom & Jerry), το οποίο δημιούργησε το 1956 μαζί με τον Αρτ Γκαρφάνκελ. Ο Σάιμον ήταν εκείνος που έγραψε σχεδόν όλα τα τραγούδια του ντουέτου, συμπεριλαμβανομένων των τριών που έφτασαν στο Νο.1 στα αμερικανικά τσαρτς: "The Sound of Silence", "Mrs. Robinson" και "Bridge over Troubled Water".
Φρανσουά Πουλέν ντε λα Μπαρ

Ο Φρανσουά Πουλέν ντε λα Μπαρ (François Poullain de La Barre, 1648 – 4 Μαΐου 1723) ήταν Γάλλος καρτεσιανός φιλόσοφος, συγγραφέας και φεμινιστής που υποστήριξε τα δικαιώματα των γυναικών στηριζόμενος στην καρτεσιανή φιλοσοφία. Η πιο γνωστή του φράση ήταν «το μυαλό δεν έχει φύλο».
Κίρον ΜακΜάστερ

Ο Κίρον ΜακΜάστερ (γενν. 3 Ιανουαρίου 1997 στο Ρόουντ Τάουν) είναι αθλητής του στίβου από τις Βρετανικές Παρθένους Νήσους.

Έχει κατακτήσει το "διαμάντι" στη σειρά Diamond League το 2017. Το 2018 κατέκτησε το χρυσό μετάλλιο στους Κοινοπολιτειακούς Αγώνες 2018 γράφοντας ιστορία, γιατί ήταν το πρώτο μετάλλιο των Βρετανικών Παρθένων Νήσων σε Αγώνες της Κοινοπολιτείας.
Ισμαήλ Γιβραλτάρ

Ο Ισμαήλ Γιβραλτάρ (αποβιώσας το 1826) ήταν Οθωμανός ναύαρχος ο οποίος έδρασε κατά την διάρκεια της Ελληνικής Επανάστασης του 1821 ως ο διοικητής του αιγυπτιακού στόλου.

Το διάστημα μεταξύ Αυγούστου-Οκτωβρίου 1821, έπειτα από το ξέσπασμα της Ελληνικής Επανάστασης του 1821, ηγήθηκε της αιγυπτιακής μοίρας στόλου η οποία ενσωματώθηκε στον στόλο του Νασουχζαντέ Αλί Πασά. Έπειτα από την λύση της πολιορκίας της Πάτρας, στις 1 Οκτωβρίου, ο Αλί έστειλε τον Ισμαήλ Γιβραλτάρ στον Κορινθιακό Κόλπο, όπου και κατέστρεψε τον εμπορικό λιμένα του Γαλαξιδιού, αιχμαλωτίζοντας 34 σκάφη και πυρπολώντας τον υπόλοιπο στόλο της πόλης, ο οποίος ήταν ο σημαντικότερος αριθμητικά στη Δυτική Ελλάδα.

Το 1824, ορίστηκε από τον μονάρχη της Αιγύπτου, Μωχάμετ Άλι, ως διοικητής στόλου αποτελούμενου από τρεις φρεγάτες και δέκα καΐκια, μαζί με, περίπου, 3.000 Αλβανούς στρατιώτες, προκειμένου να καταλάβει το νησί της Κάσου, του οποίου οι κάτοικοι πραγματοποιούσαν επιδρομές κατά οθωμανικών πλοίων κατά την διάρκεια των προηγούμενων ετών. Η αιγυπτιακή δύναμη αποβιβάστηκε στις 19 Ιουνίου 1824, αιφνιδιάζοντας πλήρως τους Κασιώτες. Έναντι, μόλις, 30 νεκρών από την πλευρά των Αλβανών, το νησί λεηλατήθηκε και καταστράφηκε: 500 άνδρες σφαγιάστηκαν, ενώ πάνω από 2.000 γυναίκες και παιδιά αιχμαλωτίστηκαν ως σκλάβοι.

Διετέλεσε απεσταλμένος του Μωχάμετ Άλι, για λογαριασμό του οποίου πραγματοποίησε σειρά διπλωματικών αποστολών στην Αγγλία, τη Σουηδία, τη Γερμανία, καθώς και την Ιταλία.

Σκοτώθηκε κατά την διάρκεια στρατιωτικής σύγκρουσης με τους Έλληνες, το 1826.
Χαμπιμπουλάχ Καλακανί

Ο Χαμπιμπουλάχ Καλακανί (Νταρί: حبیب‌الله کلکانی), (19 Ιανουαρίου 1890 – 1 Νοεμβρίου 1929), ήταν Βασιλιάς του Αφγανιστάν από τον Ιανουάριο έως τον Οκτώβριο του 1929 μετά την εκθρόνιση του Αμανουλάχ Χαν. Εκτελέστηκε 9 μήνες αργότερα από τον Μοχάμεντ Ναντίρ Σαχ. Ο Χαλιλουλάχ Χαλιλί, σημαντικός ποιητής της εποχής, παρουσίασε τον Χαμπιμπουλάχ Καλακανί ως τον καλύτερο βασιλιά του Αφγανιστάν, και ως «καλύτερο διαχειριστή των κυβερνητικών εισαγωγών και εξαγωγών». Ο Καλακανί είχε τα ψευδώνυμα "Μπάτσα-ε Σακάβ" (γιος του νεροκουβαλητή) και "βασιλιάς ληστής".
Λίπαξος

Η Λίπαξος ήταν αρχαία ελληνική πόλις (πόλη-κράτος) στην Χαλκιδική, στην αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Κώμβρεια, Λίσαια, Γίγωνο, Κάμψα, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα, κοντά στην χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ.

Η ακριβής τοποθεσία της δεν έχει ακόμη ταυτοποιηθεί.
Αλέξανδρος Κατράνης

Ο Αλέξανδρος Κατράνης (γεννημένος στις 4 Μαΐου 1998) είναι Έλληνας επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για τον Ατρόμητο Αθηνών, με δανεισμό από τη ΑΣ Σαιντ-Ετιέν.
Μπλάζε Κόνεσκι

Ο Μπλάζε Κόνεσκι () (Νεμπρεγκοβο, Βασίλειο Σέρβων, Κροατών και Σλοβένων, 19 Δεκεμβρίου 1921 - Σκόπια, Βόρεια Μακεδονία, 7 Δεκεμβρίου 1993) ήταν ένας από τους πιο διακεκριμένους σλαβομακεδόνες ποιητές, συγγραφείς, λογοτεχνικούς μεταφραστές και γλωσσολόγους επιστήμονες. Η σημαντική συμβολή του ήταν στην κωδικοποίηση της τυποποιημένης σλαβομακεδονικής. Ωστόσο, ο Κόνεσκι έχει κατηγορηθεί ότι σερβοποίησε την τυποποιημένη σλαβομακεδονική γλώσσα.
Ομάρ Ελ Καντουρί

<includeonly></includeonly><noinclude>

Ο Ομάρ Ελ Καντουρί ("Omar El Kaddouri", , γεννημένος στις 21 Αυγούστου 1990) είναι Μαροκινός επαγγελματίας ποδοσφαιριστής, ο οποίος αγωνίζεται ως επιθετικός μέσος για τον ΠΑΟΚ.
Γαλλική κουζίνα

Η Γαλλική κουζίνα αποτελείται από τις μαγειρικές παραδόσεις και πρακτικές της Γαλλίας. Αναπτύχθηκε τον 14ο αιώνα από τον Guillaume Tirel, έναν αυλικό σεφ γνωστό ως Taillevent. Κατά τη διάρκεια αυτής της περιόδου, η γαλλική κουζίνα επηρεάστηκε έντονα από την ιταλική κουζίνα. Τον 17ο αιώνα, οι σεφ François Pierre La Varenne και Marie-Antoine Carême τράβηξαν τη γαλλική κουζίνα μακριά από τις ξένες επιρροές της και ανέπτυξαν το δικό της ντόπιο στυλ της Γαλλίας. Το τυρί και το κρασί είναι από τα πιο σημαντικά στην γαλλική κουζίνα. Η Γαλλική κουζίνα έχει θεωρηθεί ότι έχει τις πιο καλαίσθητες και ασυνήθιστες γεύσεις στον κόσμο. Είναι αυτή που αποτέλεσε το σημείο έμπνευσης και αναφοράς και επηρέασε όλες τις κουζίνες παγκοσμίως. Οι σεφ της, δίνουν πιο πολύ έμφαση: α) στην χρήση φρέσκων υλικών β) στην λεπτομέρεια για τη γεύση ή τη διακόσμηση του πιάτου και γ) στην παρουσίαση του πιάτου. Το παραδοσιακό πιάτο της Γαλλίας είναι ο κρασάτος κόκορας. Η Γαλλία είναι γνωστή παγκοσμίως για τα καλύτερα κρασιά τα διάφορα είδη τυριών, τα γλυκά και το ψωμί της. Στα γαλλικά εστιατόρια υπάρχουν τα πιο περίπλοκα μενού.
Watch My Dance

Το "Watch My Dance" είναι ένα τραγούδι από τον Κύπριο τραγουδιστή Λούκα Γιώρκα με τον Stereo Mike. Είναι λαϊκό τραγούδι μαζί με ζεϊμπέκικο χορευτικό ρυθμό, το οποίο ερμήνευσε στα Ελληνικά ο Γιώρκας μαζί με ραπ κουπλέ στα Αγγλικά τα οποία ερμήνευσε ο Stereo Mike. Εκπροσώπησε την Ελλάδα στο Διαγωνισμό Τραγουδιού της Eurovision 2011. Ένα μικρό κομμάτι του τραγουδιού κυκλοφόρησε από την Ελληνική Ραδιοφωνία Τηλεόραση (ΕΡΤ) στις 9 Φεβρουαρίου 2011, μαζί με τα άλλα τραγούδια του ελληνικού τελικού, με τα ολοκληρωμένα τραγούδια να παρουσιάζονται από την ΕΡΤ στις 15 Φεβρουαρίου 2011. Στις 2 Μαρτίου 2011, ο Γιώρκας κέρδισε τον εθνικό τελικό, ο οποίος διαγωνίστηκε μαζί με άλλους πέντε συμμετέχοντες για να εκπροσωπήσουν την Ελλάδα στον διαγωνισμό.
Βαλέρια Γκολίνο

Η Βαλέρια Γκολίνο (ιταλικά: "Valeria Golino") (Νάπολη, 22 Οκτωβρίου 1965), είναι Ελληνο-Ιταλίδα ηθοποιός και σκηνοθέτρια.
Γεράσιμος Σκλάβος

Ο Γεράσιμος Σκλάβος (Ντομάτα Κεφαλληνίας, 10 Σεπτεμβρίου 1927 – Αθήνα, 28 Ιανουαρίου 1967) ήταν Έλληνας γλύπτης και εικαστικός καλλιτέχνης. 
Απόφοιτος της Ανώτατης Σχολής Καλών Τεχνών (1950) και με εξειδίκευση στη Γαλλία, μαθήτευσε κοντά στο Μιχάλη Τόμπρο και υπήρξε φίλος του κριτικού Κριστιάν Ζερβός και της συλλέκτριας ειδών τέχνης Αλί ντε Ροτσίλντ. Εμπνευστής της τεχνικής που ονόμασε τηλεγλυπτική, δημιούργησε δεκάδες πρωτοπόρα έργα. Βραβευμένος από την έκθεση Bienale για νέους καλλιτέχνες (1961) συμμετείχε σε πολλές εκθέσεις και θεωρήθηκε από πολλούς ένας από τους κορυφαίους γλύπτες του 20ου αιώνα. Βρήκε πολύ πρόωρο (μόλις 39 ετών) και απροσδόκητο θάνατο μέσα στο ατελιέ του, όταν καταπλακώθηκε από ένα του άγαλμα.
Επαμεινώνδας Παντελάκης

Ο Επαμεινώνδας Παντελάκης (γεννημένος στις 10 Φεβρουαρίου 1995) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός αμυντικός. Έχει υπάρξει διεθνής με την Εθνική Νέων Ελλάδας.
Σεπάκ τακράου

μικρογραφία|Αγώνας σεπάκ τακράου στις Φιλιππίνες
Το Σεπάκ τακράου ή βόλεϊ με κλωτσιές είναι άθλημα εγγενές στην Νοτιοανατολική Ασία. Το σεπάκ τακράου διαφέρει από τα αντίστοιχα άθλημα του ποδοβόλεϊ στην χρήση μπάλας από ινδικό κάλαμο και ότι επιτρέπει στους παίκτες να χρησιμοποιούν τα πόδια τους, το γόνατο, το στήθος και το κεφάλι να ακουμπήσουν την μπάλα.

Στην Ινδονησία, τη Μαλαισία και τη Σιγκαπούρη ονομάζεται σεπάκ τακράου. Στη Μαλαισία ονομάζεται και σεπάκ ρέγκα. Στην Ταϊλάνδη ονομάζεται τακράου. Στο Λάος ονομάζεται κατάου. Στις Φιλιππίνες, εκτός από το δανεισμένο όρο τακράου, λέγεται επίσης σεπάκ τακράου και υπάρχει ένα παρόμοιο άθλημα, το σίπα. Στη Μιανμάρ, είναι γνωστό ως τσιν λονέ και θεωρείται περισσότερο τέχνη, καθώς συχνά δεν υπάρχει αντίπαλη ομάδα, και το θέμα είναι να κρατήσει ο παίκτης την μπάλα ψηλά με χάρη και ενδιαφέρον.

Παρόμοια παιχνίδια περιλαμβάνουν το ποδοβόλεϊ, το ποδοσφαιρικό τένις, το μπόσαμπολ, το τζιανζί, το τζόκγκου και σίπα. Η Διεθνής Ομοσπονδία Σεπακτακράου είναι το ρυθμιστικό σώμα του αθλήματος.
Ράινχολντ Χάνινγκ

Ο Ράινχολντ Χάνινγκ (Reinhold Hanning, Lippe, Δημοκρατία της Βαϊμάρης, 28 Δεκεμβρίου 1921 – Βεστφαλία, Γερμανία, 30 Μαΐου 2017 ) ήταν μέλος των SS, φρουρός στο στρατόπεδο συγκέντρωσης του Άουσβιτς στην, κατεχόμενη από τους ναζί, Πολωνία. Ο Χάνινγκ κατατάχθηκε ως εθελοντής στο σώμα των "Waffen SS" όταν ήταν 18 ετών και κατά τη διάρκεια του Ολοκαυτώματος των Εβραίων και άλλων κρατούμενων του Άουσβιτς, ήταν φρουρός από τις αρχές του 1942 (οπότε αποφασίστηκε και η Τελική Λύση του Εβραϊκού ζητήματος από την ηγεσία του ναζιστικού κόμματος) έως τον Ιούνιο του 1944. Στο στρατόπεδο που υπηρέτησε βρήκαν το θάνατο περίπου 1 εκατομμύριο Εβραίοι και δεκάδες χιλιάδες άλλοι κρατούμενοι και ο Χάνινγκ ήταν επιφορτισμένος με το καθήκον να τους παραλαμβάνει από το χώρο άφιξης και να τους οδηγεί, μαζί με άλλους φρουρούς, στα κρεματόρια. Το 2016 παραπέμφθηκε σε δίκη ως συνεργός σε 170.000 δολοφονίες και πολλοί επιζήσαντες, πρώην φυλακισμένοι, κατάθεσαν εναντίον του. Πέθανε ένα χρόνο μετά, πριν ολοκληρωθούν οι διαδικασίες της δίκης, καθώς αρχικά του είχε επιβληθεί ποινή 10ετούς κάθειρξης και είχε ασκήσει έφεση.
Λειλάνι Σαρέλ

Η Λειλάνι Σαρέλ  (αγγλικά:Leilani Sarelle), (28 Σεπτεμβρίου 1966) είναι Αμερικανίδα ηθοποιός.

Ο πιο γνωστός και σημαντικός ρόλος της, είναι της Ρόξυ στην ταινία "Βασικό Ένστικτο του 1992 του Πολ Βερχόφεν με πρωταγωνιστές τον Μάικλ Ντάγκλας και την Σάρον Στόουν.
Έντουαρντ Ντόντουελ

Ο Έντουαρντ Ντόντουελ ("Edward Dodwell," 176713 Μαΐου 1832) ήταν Ιρλανδός ζωγράφος, ταξιδιώτης και συγγραφέας πάνω στην αρχαιολογία. 
Πίνακας του παζαριού της [[Αθήνα|Αθήνας]], από τον Ντόντουελ..
"Δυτικό Μέτωπο του [[Παρθενώνας|Παρθενώνα]]", "Θεάματα στην Ελλάδα", Λονδίνο 1821.
Ισλάμ στην Ελλάδα

"[[Παζάρι]] στην Αθήνα", [[Έντουαρντ Ντόντουελ]].
Το Ισλάμ στην Ελλάδα εκπροσωπείται από τρεις διαφορετικές κοινότητες. Τους Μουσουλμάνους που ζούσαν στην Ελλάδα από την εποχή της Οθωμανικής Αυτοκρατορίας (κυρίως στην Θράκη), τους Έλληνες που ασπάζονται το Ισλάμ και τους Μουσουλμάνους μετανάστες που άρχισαν να φτάνουν στο τελευταίο τέταρτο του 20ού αιώνα, κυρίως στην Αθήνα και τη Θεσσαλονίκη.
Αλί Αχμάντ Χαν

thumb|Η σημαία που χρησιμοποιούσε ο Αλί Αχμάντ Χαν κατά τη διάρκεια της εξέγερσής του κατά του Καλακανί.
Ο Αλί Αχμάντ Χαν Λουινάμπ(1883 – 1929), γνωστός και ως Αλί Αχμάντ Χαν ήταν Αφγανός πολιτικός από τη φυλή Μπαρακζάι ο οποίος διετέλεσε εμίρης για σύντομο διάστημα μεταξύ Ιανουαρίου και Φεβρουαρίου του 1929. Γεννήθηκε το 1883 στην πόλη Μασχάντ του Ιράν και έπαιξε σημαντικό ρόλο στη διαπραγμάτευση της Αγγλοαφγανικής Συνθήκης του 1919 με την οποία ολοκληρώθηκε ο Γ΄ Αγγλοαφγανικός Πόλεμος, ενώ αργότερα πραγματοποίησε ενέργειες για την καταστολή της εξέγερσης του Χόστ. Υπηρέτησε επίσης ως ανώτερος επίτροπος στην Ανατολική και Νότια επαρχία του Αφγανιστάν.

Κατά τη διάρκεια του αφγανικού εμφυλίου πολέμου του 1928-29, ο Αλί διετάχθη να καταστείλει μια εξέγερση της φυλής Σινβαρί, κάτι που έγινε τον Δεκέμβριο του 1928. Αργότερα, όταν ο Ιναγιατουλάχ Χαν παρέδωσε τον έλεγχο της Καμπούλ στον Χαμπιμπουλάχ Καλακανί στις 17 Ιανουαρίου 1929, δημιούργησε μία αντιπολιτευόμενη κυβέρνηση με έδρα την Τζαλαλαμπάντ. Ωστόσο η διακυβέρνηση του αποδείχθηκε βραχύβια: Ο Μαλίκ Καΐς της φυλής Χουγκιάνι, παρά το γεγονός πως αρχικά συμμάχησε με τον Αλί, αποστάτησε και βρέθηκε στο πλάι του Καλακανί. Συνέλαβε τον Αλί και τον παρέδωσε στον Καλακανί με αντάλλαγμα 17.000 ρουπίες και τον στρατιωτικό βαθμό του αντιστρατήγου, ολοκληρώνοντας τη διακυβέρνηση του Αλί στις 9 Φεβρουαρίου.

Ο Αλί κατάφερε αργότερα να διαφύγει από τη φυλακή και αναζήτησε καταφύγιο στην Κανταχάρ μαζί με τους γιους του Γκουλάμ και Νουρ. Στις 3 Ιουνίου 1929, η Κανταχάρ κατελήφθη από δυνάμεις προσκείμενες στον Χαμπιμπουλάχ Καλακανί, και ο πρώην εμίρης βρέθηκε σε οικία ενός Χάζαρου. Ο γιος του Νουρ σκοτώθηκε επιτόπου, ενώ ο Αλί συνελήφθη και στάλθηκε στην Καμπούλ μαζί με τους Αμπν αλ-Σακούρ Χαν (δικαστικό), Σαντ αλ-Ντιν Χαν (γιο του προηγούμενου), Αμπντ αλ-Βασί και έναν μουφτή. Όταν ο Αλί Αχμάντ Χαν έφτασε στην Καμπούλ, διαπομπεύτηκε στις αγορές της πόλης γυμνός, και έπειτα φυλακίστηκε για έναν μήνα στην Καμπούλ. Στις 11 Ιουλίου 1929, ο Αλί εκτελέστηκε.
Ιαπωνικές γλώσσες

μικρογραφία|Κατανομή των ιαπωνικών διαλέκτων
Η Ιαπωνική ή Ιαπωνική-Ριουκιουανή γλωσσική οικογένεια περιλαμβάνει την Ιαπωνική γλώσσα που ομιλείται στην κύρια νησιά της Ιαπωνίας, καθώς και τις Ρουκιουανές γλώσσες που ομιλούνται στα Νησιά Ριουκίου. Ο όρος "Ιαπωνικές γλώσσες" επινοήθηκε από τον Λέον Σεραφείμ, και η οικογένεια είναι ευρέως αποδεκτή από τους γλωσσολόγους, σε αντίθεση με την αμφιλεγόμενη Αλταϊκή υπόθεση. 

Η κοινή προγονική γλώσσα είναι γνωστή ως Πρωτοϊαπωνική ή Πρωτοϊαπωνοριουκιουανή. Το βασικό χαρακτηριστικό αυτής της ταξινόμησης είναι ότι η πρώτη διάσπαση της οικογένειας είχε ως αποτέλεσμα το διαχωρισμό όλων των διαλέκτων των Ιαπωνικών από όλες τις ποικιλίες των Ριουκιουανών. Σύμφωνα με τον Σιρό Χατόρι, αυτός ο διαχωρισμός συνέβη κατά τητης περιόδου Γιαμάτο (250-710).
Σοφία Μάνου

Η Σοφία Μάνου (15 Φεβρουαρίου 1982, Λουντβιχσχάφεν) είναι Ελληνίδα τραγουδίστρια.
Ιωάννης Παλαιολόγος Μαλιασηνός

Ο Ιωάννης Παλαιολόγος Μαλιασηνός, πλήρες όνομα : "Ιωάννης Κομνηνός Δούκας Άγγελος Βρυένιος Παλαιολόγος Φιλανθρωπηνός Μαλιασηνός", ήταν βυζαντινός άρχοντας της οικογένειας των Μελισσηνών της Δημητριάδος, ευγενής και κτηματίας στα τέλη του του 13ου αρχές 14ου αιώνα.

Ήταν γιος του Νικόλαου Μαλιασηνού και της Άννας Παλαιολογίνας, ανηψιάς του αυτοκράτορα Μιχαήλ Η΄. Ο ίδιος μαζί με την μητέρα του και τον πατέρα του είναι κτήτορες της μονής του Προδρόμου της Νέας Πέτρας, που δεν σώζεται σήμερα, στη σημερινή Πορταριά Μαγνησίας, αυτό έγινε το 1271 ή το 1272. Όταν το 1274 οι γονείς του έγιναν μοναχοί κληρονόμησε πολλές εκτάσεις στην Δημητριάδα Μαγνησίας (σημ. Βόλο), όπου ήταν ο άρχοντας της περιοχής, επίσης ανέλαβε και τις δύο μονές που είχαν ιδρύσει οι γονείς του σαν έφορος και προστάτης τους.

Ο Ιωάννης από κάποιους ερευνητές ταυτίζεται με κάποιον μοναχό Νείλο Παλαιολόγο που μόνασε στην μονή της "Θεοτόκου Οξείας Επίσκεψης" στη Μακρινίτσα και τάφηκε εκεί, είναι γνωστός από επιτύμβια πλάκα.
Μπίλλι Άιλις

Η Μπίλλι Άιλις (πλήρες όνομα: Μπίλλι Άιλις Πάιρεϊτ Μπερντ Ο'Κόνελ, αγγλικά: Billie Eilish Pirate Baird O'Connell) (Λος Άντζελες, 18 Δεκεμβρίου 2001) είναι Αμερικανίδα τραγουδίστρια και στιχουργός. Το πρώτο της σινγκλ με τίτλο ""Ocean Eyes"" κυκλοφόρησε το 2016 μέσω της πλατφόρμας SoundCloud και έχει συγκεντρώσει πάνω από 411 εκατομμύρια ακροάσεις στο Spotify μέχρι τον Noέμβριο του 2019. Το πρώτο της ΕΡ με τίτλο "Don't Smile At Me" κυκλοφόρησε στις 11 Αυγούστου 2017, και κατατάχθηκε ως χρυσός δίσκος. Λόγω της τεράστιας επιτυχίας του EP της, η Apple Music ονόμασε την Άιλις καλλιτέχνιδα "Up Next" για τον μήνα Σεπτέμβριο του 2017. Το πρώτο της άλμπουμ με τίτλο "When We All Fall Asleep, Where Do We Go" κυκλοφόρησε στις 29 Μαρτίου 2019. Το άλμπουμ έφτασε στην πρώτη θέση των καταλόγων επιτυχιών σε διάφορες χώρες, όπως οι Η.Π.Α, το Ηνωμένο Βασίλειο, η Αυστραλία, ο Καναδάς, η Ελλάδα και άλλες, με πολλές επιτυχίες από το άλμπουμ να φτάνουν στις πρώτες θέσεις του καταλόγου, όπως το "When the Party's Over, Wish You Were Gay, Bury a Friend," και η μεγάλη επιτυχία "Bad Guy". Είναι η πρώτη και η μόνη καλλιτέχνιδα μέχρι στιγμής που γεννήθηκε την δεκαετία του 2000 με τεράστιες επιτυχίες. Η Άιλις έχει τραβήξει την προσοχή του κόσμου για τον μοναδικό της ήχο στην μουσική και το ιδιαίτερο στιλ της.

Το 2020 έγινε η νεότερη τραγουδίστρια/τραγουδιστής που έγραψε το τραγούδι τίτλων αρχής για την νέα ταινία του Τζέιμς Μποντ, με τίτλο No Time to Die.
Ντο μείζονα

H Ντο μείζονα (ή ντο ματζόρε, στα αγγλικά: C major) είναι μία μείζονα κλίμακα, με τονική τη νότα ντο, η οποία αποτελείται από τους φθόγγους Ντο, Ρε, Μι, Φα, Σολ, Λα και Σι. Η ντο μείζονα κλίμακα είναι μία από τις πιο συνηθισμένες κλίμακες της δυτικής μουσικής. Η ντο μείζονα είναι η μόνη κλίμακα που δεν έχει διέσεις και υφέσεις, όπως επίσης και η σχετική της ελάσσονα κλίμακα, η φυσική Λα ελάσσονα. Η ομώνυμη ελάσσονα της είναι η Ντο ελάσσονα.

Η Ντο μείζονα κλίμακα είναι η εξής:

:<score vorbis="1" lang="lilypond"> {
\override Score.TimeSignature #'stencil = ##f
\relative c' {
 \clef treble \key c \major \time 7/4 c4 d e f g a b c b a g f e d c2
</score>
Αντώνης Στεργιάκης

255px|thumb|right
Ο Αντώνης Στεργιάκης (γεννημένος στις 16 Μαρτίου 1999) είναι Έλληνας ποδοσφαιριστής, ο οποίος αγωνίζεται ως τερματοφύλακας. Είναι διεθνής με την Εθνική Νέων.
Νάταλι Γουντ

Η Νάταλι Γουντ (αγγλ. Natalie Wood), (20 Ιουλίου 1938 - 29 Νοεμβρίου 1981) ήταν Αμερικανίδα ηθοποιός του κινηματογράφου και της τηλεόρασης. Η ηθοποιός ξεκίνησε καριέρα της στον κινηματογράφο κατά την παιδική της ηλικία, συνεχίζοντάς την με επιτυχία μετά την ενηλικίωσή της, αφού πριν κλείσει τα 25 της χρόνια είχε ήδη τρεις υποψηφιότητες για Όσκαρ. Το ντεμπούτο της στον κινηματογράφο έγινε το 1943 στην ταινία "Κρεμάστε τους (The Moon Is Down)" και το 1947, στα εννιά της χρόνια, ερμήνευσε το ρόλο της κόρης της Μορίν Ο'Χάρα στην χριστουγεννιάτικη ταινία "΄Το Θαύμα της 34ης Οδού (Miracle on 34th Street)" και το ρόλο της κόρης της Τζιν Τίρνεϊ στην ταινία "Ψυχές στην ομίχλη (The Ghost and Mrs. Muir)". Κατά την εφηβεία της η ερμηνεία της στην ταινία "Επαναστάτης Χωρίς Αιτία (Rebel Without a Cause, 1955)" της χάρισε υποψηφιότητα για Όσκαρ Β' Γυναικείου Ρόλου. Πρωταγωνίστησε στις ταινίες μιούζικαλ: "Γουέστ Σάιντ Στόρι (West Side Story, 1960)" και "Γυμνή Κάθε Βράδυ (Gypsy, 1962)" κι έλαβε υποψηφιότητα για Όσκαρ Α' Γυναικείου Ρόλου για την ερμηνεία της στις ταινίες: "Πυρετός στο Αίμα (Splendor in the Grass, 1961)" και "Αγάπησα έναν Ξένο (Love with the Proper Stranger, 1965)". Είναι επίσης γνωστή για τις ταινίες της "Η Αιχμάλωτος της Ερήμου (The Searchers, 1956)", "Έρωτες που Σβήνουν την Αυγή (Inside Daisy Clover, 1965)", "Αγάπη για τον Έρωτα (This Property is Condemned, 1966)" και "Μπομπ και Κάρολ και Τεντ και Αλίκη (Bob & Carol & Ted & Alice, 1969)".

Η Γουντ κατά τη δεκαετία του '70 περιόρισε τις κινηματογραφικές της εμφανίσεις, απέκτησε μια κόρη την Νατάσα Γκρέγκσον Βάγκνερ, από τον δεύτερό της σύζυγο, Ρίτσαρντ Γκρέγκσον και μετά το διαζύγιό τους το 1972 ξαναπαντρεύτηκε τον πρώτο της σύζυγο Ρόμπερτ Βάγκνερ με τον οποίο υπήρξε παντρεμένη από το το 1957 εως και το 1962. Η Γουντ απέκτησε άλλη μια κόρη, την Κόρτνεϊ, μετά το δεύτερό της γάμο με τον Βάγκνερ. Κατά τα τέλη της δεκαετίας του '70 η ηθοποιός στράφηκε στην τηλεόραση, πρωταγωνιστώντας στην τηλεοπτική επανεκτέλεση της ταινίας του 1953 "Όσο Υπάρχουν Άνθρωποι (From Here to Eternity)". Η συμμετοχή της στην τηλεταινία αυτή της χάρισε μια ακόμη υποψηφιότητα για Χρυσή Σφαίρα. Κατά τη διάρκεια της καριέρας της οι ταινίες της είχαν ως θέμα το πέρασμα στην ενηλικίωση. 

Η ηθοποιός απεβίωσε από πνιγμό στις 29 Νοεμβρίου 1981 σε ηλικία 43 ετών. Ο θάνατός της συνέβη υπό μυστηριώδεις και αδιευκρίνιστες συνθήκες κι οι μαρτυρίες σχετικά με το περιστατικό ήταν ασαφείς κι αντιφατικές. Οι έρευνες που ακολούθησαν τα επόμενα χρόνια ώθησαν τις αρχές του Λος Άντζελες να υποστηρίξουν το 2012 ότι ο θάνατός της οφειλόταν σε "πνιγμό κι άλλους μη καθορισμένους παράγοντες".
Απόστολος Γκουντούλας

Ο Απόστολος Γκουντούλας (γεννημένος στις 4 Φεβρουαρίου 1985 στην Κοζάνη) είναι Έλληνας κωπηλάτης. Στους θερινούς Ολυμπιακούς Αγώνες του 2012, αγωνίστηκε στη δίκωπο ανδρών με πηδαλιούχο με τον δίδυμο αδελφό του, Νικόλαο Γκουντούλα. 

Κέρδισαν το χρυσό μετάλλιο στην κατηγορία ελαφρών βαρών διπλού σκιφ ανδρών στο Παγκόσμιο Πρωτάθλημα Κωπηλασίας του 2008 και στην κατηγορία δίκωπου με πηδαλιούχο ανδρών στο Ευρωπαϊκό Πρωτάθλημα Κωπηλασίας του 2009 και του 2011. Επίσης, κέρδισαν το χάλκινο μετάλλιο στο Παγκόσμιο Πρωτάθλημα Κωπηλασίας του 2009. 

Μαζί, ήταν επίσης μέλη της Ελληνικής ομάδας τετράκωπου με πηδαλιούχο, που κέρδισε το χρυσό μετάλλιο στο Ευρωπαϊκό Πρωτάθλημα του 2008 και του 2012 και το ασημένιο μετάλλιο στο Παγκόσμιο Πρωτάθλημα του 2010 και στο Ευρωπαϊκό Πρωτάθλημα 2010.
Γκεόργκι Πούλεφσκι

Ο Γκεόργκι Πούλεφσκι ή Γκιόργκι Πούλεφσκι (σλαβομακεδονικά: Ѓорѓи Пулевски ή Ѓорѓија Пулевски, , 1817-1895) ήταν συγγραφέας και επαναστάτης από το Γκαλίτσνικ, σήμερα στην Βόρεια Μακεδονία, γνωστός σήμερα ως ο πρώτος συγγραφέας για που εξέφρασε δημοσίως την ιδέα ενός σλαβομακεδονικού έθνους ξεχωριστού από το βουλγαρικό, καθώς και μιας ξεχωριστής σλαβομακεδονικής γλώσσας. Ο Πούλεφσκι γεννήθηκε το 1817 στο Γκάλιτσνικ, τότε υπό την κυριαρχία της Οθωμανικής Αυτοκρατορίας και πέθανε το 1895 στη Σόφια, στο Πριγκιπάτο της Βουλγαρίας. Εκπαιδεύτηκε ως λιθοδόμος και έγινε αυτοδίδακτος συγγραφέας σε θέματα που σχετίζονται με τη σλαβομακεδονική γλώσσα και τον πολιτισμό. Στη Βουλγαρία θεωρείται Βούλγαρος και πρώιμος υποστηρικτής του Μακεδονισμού.
Η Βαβυλωνιακή Αγορά Γάμου

Η Βαβυλωνιακή Αγορά Γάμου είναι ένας πίνακας ζωγραφικής του 1875, από τον Βρετανό ζωγράφο Έντουιν Λονγκ, που απεικονίζει νεαρές γυναίκες που δημοπρατούνται για γάμο. Έλαβε προσοχή για την προκλητική απεικόνιση των γυναικών που πωλούνται και την προσοχή στις ιστορικές λεπτομέρειες. Ήταν εμπνευσμένος από ένα εδάφιο των "Ιστοριών" του Ηροδότου και ο καλλιτέχνης αντέγραψε με προσοχή κάποιες από τις εικόνες από Ασσυριακά τεχνουργήματα. 

Αυτή τη στιγμή βρίσκεται στην Πινακοθήκη του Ρόγιαλ Χόλογουεϊ, αφού αγοράστηκε από τον Τόμας Χόλογουεϊ το 1882, όπου έπιασε τιμή ρεκόρ για εκείνη την εποχή, για έναν πίνακα ζωγραφικής από έναν ζωντανό καλλιτέχνη, στα 6,615 £.
Νέβιλ Λονγκμπότομ

Ο Νέβιλ Λονγκμπότομ είναι χαρακτήρας της σειράς Χάρι Πότερ. Είναι καθαρόαιμος μάγος και ανήκει στον κοιτώνα του Γκριφίντορ στο έτος του Χάρι. Στα βιβλία περιγράφεται ως ενα στρογγυλοπροσωπο αγόρι που ειχε την ταση να σκονταφτει και να δημιουργεί μπελαδες. Αυτό έχει ως αποτέλεσμα να δέχεται συνεχώς προσβολές από άλλους συμμαθητές του, κυρίως από τους Σλίθεριν. Γονεις του ήταν ο Φρανκ και η Άλις Λονγκμπότομ, προεξέχοντες Χρυσουχοι και μέλη του Ταγματος του Φοινικα. Οι γονείς του βασανιστηκαν μέχρι τρέλας από τους Θανατοφαγους και κατεληξαν στο νοσοκομείο ο Άγιος Μάνγκο στην πτερυγα για τις μονιμες βλαβες. Γι αυτον τον λογο ο Νέβιλ ανατράφηκε απο τη γιαγια του την Αουγκούστα. Καθ 'όλη τη σειρά, συχνά απεικονίζεται ως αποδιοργανωμένος χαρακτήρας και ένας μάλλον μέτριος μαθητης αν και είναι ιδιαίτερα προικισμένος στην Βοτανολογία. 

Ο χαρακτήρας του έχει ραγδαία εξέλιξη με σημείο αναφοράς το πέμπτο βιβλίο "Ο Χάρι Πότερ και το Τάγμα του Φοίνικα", όπου μαθαίνει για μια μαζική απόδραση από το Αζκαμπάν, μέσα στους οποίους βρίσκεται και η Μπέλατριξ Λεστρέιντζ που βασάνισε τους γονείς του. Εργάζεται σκληρά να μάθει άμυνα εναντίον των σκοτεινών τεχνών στα μαθήματα που παραδίδει ο Χάρι στον Στρατό του Ντάμπλντορ και αργότερα πολεμάει τους θανατοφάγους στο Υπουργείο Μαγείας.

Η γενναιότητα και το θάρρος του απογειώνονται στο "Ο Χάρι Πότερ και οι Κλήροι του Θανάτου", όπου ηγείται της ανταρσίας στο Χόγκουαρτς εναντίον του τυραννικού καθεστώτος που έχει επιβάλλει ο Σνέιπ και οι Κάροου, συμμετέχει στη μάχη του Χόγκουαρτς και σκοτώνει την Ναγκίνι. 

Σύμφωνα με την Τζ. Κ. Ρόουλινγκ, το Τάγμα του Φοίνικα "ήταν ένα πραγματικό σημείο καμπής για τον Νέβιλ" λόγω του κεντρικού ρόλου που έπαιξε στο βιβλίο. Σύμφωνα με την σειρά, ο Νέβιλ γεννήθηκε στις 30 Ιουλίου 1980.
Μαρία Γκουλέγκινα

Η Μαρία Γκουλέγκινα είναι σοπράνο της όπερας γεννημένη στην Οδησσό της πρώην Ουκρανικής ΣΣΔ της πρώην Σοβιετικής Ένωσης, με ειδίκευση στο ιταλικό ρεπερτόριο.
Ρόμπερτ Τέιλορ

Ο Ρόμπερτ Τέιλορ (αγγλ.: Robert Taylor, πραγματικό όνομα: "Spangler Arlington Brugh", 5 Αυγούστου 1911 - 8 Ιουνίου 1969) ήταν Αμερικανός ηθοποιός, του κινηματογράφου. Ήταν ένας από τους δημοφιλέστερους αστέρες της Χρυσής εποχής του Χόλιγουντ. 

Η καριέρα του ξεκίνησε το 1934, αφού υπέγραψε συμβόλαιο με την εταιρία παραγωγής ταινιών Metro-Goldwyn-Mayer. Την επόμενη χρονιά ανέλαβε τον πρώτο του πρωταγωνιστικό ρόλο στην ταινία "Το Μεγάλο Μυστικό (Magnificent Obsession)" πλάι στην Άιριν Νταν κι έλαβε παγκόσμια αναγνωρισιμότητα όταν το 1936 εμφανίστηκε στο πλευρό της Γκρέτα Γκάρμπο ως Αρμάνδος στην ταινία "Η Κυρία με τις Καμέλιες (Camille, 1936)", κινηματογραφική μεταφορά του έργου του Αλέξανδρου Δουμά του υιού. Η δημοτηκότητά του εκτοξεύτηκε στα ύψη κατά τις δεκαετίες '30 και '40 με τις εμφανίσεις του στις ταινίες "Ατίθασα Νιάτα (A Yank at Oxford, 1938)", "Οι Τρεις Σύντροφοι (Three Comrades, 1938)", "Η Γέφυρα της Αμαρτίας (Waterloo Bridge, 1940)", "Αιχμάλωτοι του Πάθους (Johnny Eager, 1941)" και "Λαίλαψ στον Ειρηνικό (Bataan, 1943)". Κατά τη διάρκεια του Β' Παγκοσμίου Πολέμου, υπηρέτησε στην Ναυτική Αεροπορική Υπηρεσία των Η.Π.Α και μετά τη λήξη του πολέμου επέστρεψε στα κινηματογραφικά δρώμενα ερμηνεύοντας το ρόλο ενός δολοφόνου στο πλευρό της Κάθριν Χέπμπορν στην ταινία "Σκιές Υποψίας (Undercurrent, 1946)". Τη δεκαετία του '50 στράφηκε σε επικές παραγωγές πρωταγωνιστώντας στις ταινίες "Κβο Βάντις (Quo Vadis?, 1950)" και "Ιβανόης (Ivanhoe, 1952)". Από το 1959 εώς και το 1962 πρωταγωνίστησε στην τηλεοπτική σειρά "The Detectives Starring Robert Taylor", ενώ το 1966 αντικατέστησε τον φίλο του Ρόναλντ Ρέιγκαν στη σειρά "Death Valley Days". 

Ο Τέιλορ υπήρξε παντρεμένος με την ηθοποιό Μπάρμπαρα Στάνγουικ από το 1939 εώς και το 1951. Έπειτα παντρεύτηκε την ηθοποιό Ούρσουλα Θις το 1954 κι απέκτησε μαζί της δυο παιδιά. Ήταν καπνιστής και διαγνώστηκε με καρκίνο του πνεύμονα το 1968. Απεβίωσε ένα χρόνο αργότερα σε ηλικία 57 ετών.
Τοξικομανία

Τοξικομανία ή εξάρτηση από ναρκωτικά είναι η έξη της χρήσης ναρκωτικών ουσιών που δεν δύναται να αποβληθεί αυτοδυνάμως από τον χρήστη. Σύμφωνα με τον Π.Ο.Υ. η εξάρτηση είναι μία κατάσταση αλληλεπίδρασης μεταξύ ενός ζώντος οργανισμού και ενός ναρκωτικού, η οποία χαρακτηρίζεται από επιδράσεις στη συμπεριφορά ή άλλες που περιλαμβάνουν πάντοτε μία εσωτερική ώθηση για λήψη ναρκωτικού σε περιοδική ή διαρκή βάση, με σκοπό τη βίωση ψυχικών εμπειριών και σε ορισμένες περιπτώσεις την αποφυγή ενοχλήσεων που προκαλούνται από την έλλειψή της (σύνδρομο στέρησης).

Κοινά ναρκωτικά είναι το αλκοόλ η ηρωίνη, η κάνναβη (νομιμοποίηση), η κοκαΐνη, το MDMA (έκσταση), οι αμφεταμίνες, το LSD (διαιθυλαμίδιο λυσεργικού οξέος), τα παραισθησιογόνα μανιτάρια, η κεταμίνη, το GHB (γ-υδροξυβουτυρικό οξύ). Στην κατηγορία ναρκωτικά περιλαμβάνονται φάρμακα αγχολυτικά, υπνωτικά, αντικαταθλιπτικά, διεγερτικά του Κεντρικού Νευρικού Συστήματος και οπιοειδή αναλγητικά.

Νομικά απαγορεύεται η κατοχή, χρήση και διακίνηση ναρκωτικών. Οι παραβάτες τιμωρούνται με φυλάκιση 1 έτους έως κάθειρξη 10 ετών.

Η χρήση ναρκωτικών ουσιών σχετίζεται με οξέα και χρόνια προβλήματα υγείας που εξαρτώνται από τις ιδιότητες των ουσιών, την οδό χορήγησης, την ατομική ευαλωτότητα και το κοινωνικό πλαίσιο της χρήσης τους. Στις οξείες βλάβες συμπεριλαμβάνεται η λήψη υπερβολικής δόσης που αποτελεί και το συνηθέστερο αίτιο θανάτου. Γενικά αποτελούν κίνδυνο για τη δημόσια υγεία και συνδέονται με λοιμώδη νοσήματα, νοσηρότητα και θνησιμότητα, επειδή όσοι κάνουν χρήση ναρκωτικών, ιδίως ενέσιμη, κινδυνεύουν να προσβληθούν από λοιμώδη νοσήματα λόγω κοινής χρήσης συνέργων (βελόνες). To AIDS (HIV) και η ιογενής ηπατίτιδα εμφανίζουν υψηλό επιπολασμό στους χρήστες ενέσιμων ναρκωτικών σε ολόκληρη την Ευρώπη.
Φασαρία στον Παράδεισο

Η ταινία Φασαρία στον Παράδεισο (Πρωτότυπος τίτλος "Trouble in Paradise"), γνωστή και με τον τίτλο Μπελάδες του Παραδείσου, είναι αισθηματική κομεντί παραγωγής 1932 σε σκηνοθεσία Ερνστ Λούμπιτς. Πρωταγωνιστές της ταινίας είναι οι: Μίριαμ Χόπκινς, Κέι Φράνσις, Χέρμπερτ Μάρσαλ, Έντουαρντ Έβερετ Χόρτον και Τσαρλς Ραγκλς. Η ταινία αποτελεί κινηματογραφική διασκευή του θεατρικού έργου του Ούγγρου δραματουργού Λάζλο Αλαντάρ με τίτλο "The Honest Finder (A Becsületes Megtaláló)". Η ταινία γυρίστηκε λίγο πριν θεσπιστεί ο κώδικας κινηματογραφικής δεοντολογίας Χέιζ, ο οποίος λογόκρινε κάθε αναφορά πάνω στο σεξ στις ταινίες. Αφού μπήκε σε ισχύ ο κώδικας αυτός, η προβολή της ταινίας απαγορεύτηκε μέχρι και το 1968. 

Το 1991 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου ως πολιτιστικά, ιστορικά και αισθητικά σημαντική.
Νύχτα Γεμάτη Έρωτα

Η ταινία Νύχτα Γεμάτη Έρωτα (Πρωτότυπος τίτλος Penny Serenade), είναι δράμα παραγωγής 1941 σε σκηνοθεσία Τζορτζ Στίβενς. Πρωταγωνιστές της ταινίας είναι οι: Άιριν Νταν, Κάρι Γκραντ και Μπιούλα Μπόντι. Η ταινία πραγματεύεται τις επιπτώσεις που έχει στη ζωή ενός ζευγαριού ένα ατύχημα, μετά από το οποίο η σύζυγος δεν μπορεί να αποκτήσει παιδιά. Ο Κάρι Γκραντ έλαβε την πρώτη του υποψηφιότητα για Όσκαρ Α' Ανδρικού Ρόλου για την ερμηνεία του στην ταινία.
Αρτ Κάρνεϊ

Ο Αρτ Κάρνεϊ (αγγλ. Art Carney), (4 Νοεμβρίου 1918 - 9 Νοεμβρίου 2003) ήταν Αμερικανός ηθοποιός του κινηματογράφου, της τηλεόρασης, του θεάτρου και του ραδιοφώνου, βραβευμένος με Όσκαρ Α' Ανδρικού Ρόλου για την ερμηνεία του στην ταινία του 1974 "Χάρι και Τόντο (Harry and Tonto)".
Γιάνγκ ντι-Περτουάν Αγκόνγκ

Ο Γιάνγκ ντι-Περτουάν Αγκόνγκ (κυριολεκτικά «Αυτός Που είναι Κύριος», Τζάβι: ), επίσης γνωστό ως Ανώτατος Επικεφαλής ή Βασιλιάς, είναι ο μονάρχης και αρχηγός του κράτους της Μαλαισίας. Το αξιωμα ιδρύθηκε το 1957, όταν η Ομοσπονδία της Μαλάγιας (σημερινή Μαλαισία) απέκτησε την ανεξαρτησία της από το Ηνωμένο Βασίλειο. Η Μαλαισία είναι συνταγματική ομοσπονδιακή μοναρχία με εκλεγμένο μονάρχη ως αρχηγό του κράτους. Είναι ένας από τους λίγους εκλεγμένους μονάρχες στον κόσμο. Η έννοια του εκλεγμένου μονάρχη πιστεύεται ότι είναι ριζωμένη στα βασίλεια Σριβιτζάγια και Αγιουθάγια του 7ου αιώνα, όπου εκείνη την εποχή ο βασιλιάς εκλεγόταν στη πόλη-κράτος Σριβιτζάγια.

Στη Μαλαισιακή συνταγματική μοναρχία, ο Γιανγκ ντι-Περτουάν Αγκόνγκ έχει εκτεταμένες εξουσίες σύμφωνα με το Σύνταγμα. Το σύνταγμα ορίζει ότι η εκτελεστική εξουσία της Ομοσπονδιακής κυβέρνησης ανήκει στον βασιλιά. Ωστόσο, δεσμεύεται να ασκεί αυτή την εξουσία με τη συμβουλή του Γραφείου ή του υπουργού που ενεργεί κάτω από την αρχή του γραφείου. Το Υπουργικό συμβούλιο με επικεφαλής τον πρωθυπουργό διορίζεται από το βασιλιά και τα εκλεγμένα μέλη του Κοινοβουλίου. 

Ανάμεσά τους, ο Γιάνγκ ντι-Περτουάν Αγκόνγκ έχει τη διακριτική ευχέρεια να επιλέξει τον Πρωθυπουργό και δεν δεσμεύεται από την απόφαση του απερχόμενου πρωθυπουργού, αν κανένα κόμμα δεν έχει κερδίσει την πλειοψηφία (Άρθρο 40). Αυτό, ωστόσο, δεν του έδινε το δικαίωμα και την εξουσία να απολύσει τον πρωθυπουργό. Επίσης, μπορεί να απορρίψει ή να αρνηθεί να συναινέσει σε μια αίτηση για τη διάλυση του Κοινοβουλίου (Άρθρο 40). Μπορεί να διακόψει ή να διαλύσει το Κοινοβούλιο (Άρθρο 55), αλλά μπορεί μόνο να διαλύσει το Κοινοβούλιο, κατόπιν αιτήματος του Πρωθυπουργού (Άρθρο 43). Μπορεί να απορρίψει οποιαδήποτε νέα νομοθεσία ή τροποποιήσεις υφιστάμενων νόμων αλλά αν εξακολουθεί να συγκρατεί την άδεια, ο προτεινόμενος νόμος θα γίνει αυτόματα νόμος 30 ημέρες από την αρχική υποβολή του (Άρθρο 66). 

Ο 16ος και σημερινός Γιάνγκ ντι-Περτουάν Αγκόνγκ είναι ο Σουλτάνος Αμπντουλάχ του Παχάνγκ, σε αντικατάσταση του Μοχάμετ Ε΄ του Κελάνταν που παραιτήθηκε στις 6 Ιανουαρίου 2019. Εξελέγη στις 24 Ιανουαρίου 2019 στη 251η ειδική συνεδρίαση της Διάσκεψης των Κυβερνώντων. Ορκίστηκε στις 31 Ιανουαρίου του 2019, μετά την 252η ειδική συνεδρίαση της Διάσκεψης των Κυβερνώντων στο Ιστάνα Νεγκάρα.
ΑΣ Τσιταντέλα

Η ΑΣ Τσιταντέλα ("Associazione Sportiva Cittadella)" είναι ιταλικός ποδοσφαιρικός σύλλογος με έδρα την Τσιταντέλα της περιφέρειας Βένετο.
Βεατρίκη Σαρρή

Η Βεατρίκη Σαρρή (γεννημένη την 1η Ιανουαρίου 1998) είναι Ελληνίδα ποδοσφαιρίστρια, η οποία αγωνίζεται ως επιθετικός.